Trainspotting

***Trainspotting*** er en britisk dramafilm og svart komedie fra 1996 regissert av Danny Boyle. Manus er basert på Irvine Welshs roman med samme tittel fra 1993.  

## Handlingen
Filmens handling foregår for det meste i en av Edinburghs forsteder og dreier seg om en kameratgjeng. De fleste er heroinavhengige, én er alkoholisert psykopat og én er faktisk «en god gutt». Historien blir sett gjennom den 26 år gamle arbeidsledige «Mark Renton» (Ewan McGregor) som er leder i gjengen og sentral i handlingen. Vi følger «Renton»s kamp for å bli kvitt sin heroin-avhengighet og starte et nytt liv, samtidig som kameratene gjør sitt til å komplisere dette forsøket. Ved en nattklubb kalt The Volcano merker Renton at hans har økt libido, ved å kutte ut heroin. Han forfører en ung kvinne som heter Diane Coulston, og de vender tilbake til leiligheten hennes for å ha sex. Neste morgen blir Renton forferdet over å oppdage at hun er under 18 år gammel, og fremdeles bor hos foreldrene sine. Diane truer Renton med å anmelde ham til politiet for voldtekt, med mindre de fortsetter forholdet deres.

Etter flere mislykkede forsøk på å reintegrere seg i samfunnet, faller Renton sammen med vennene Sick Boy og Spud tilbake til heroin-misbruk;. Til tross for gruppens sjokk, sorg og redsel angående det utilsiktete dødsfallet til datteren til Sick Boy og hans kjæreste Allison, kommer gjengen deres fremdeles ikke over heroin-bruken. Senere blir Renton og Spud arrestert for butikk-tyveri, samtidig som Sick Boy så vidt slipper unna. Spud får seks måneder i fengsel, og Renton unngår så vidt fengsel ved å akseptere et rehabiliteringsprogram hvor han får metadon for å hjelpe ham med å slutte med heroin. Imidlertid får Renton kort tid senere et tilbakefall, og dør nesten av en overdose heroin. Renton flytter senere til London, og skaffer seg jobb som eiendomsmegler. Men Begbie, etterlyst for et mislykket væpnet ran, oppsøker ham og søker tilflukt i leiligheten hans. Sick Boy, som nå prøver seg som hallik og narkotika-selger, slutter seg snart til dem i London. Begbie og Sick Boy angriper senere to av Rentons klienter, og dette fører til at Renton mister jobben. De tre kameratene vender deretter tilbake til Edinburgh.

## Om filmen
Filmen har ingen referanser til begrepet «trainspotting», men i boken er det en episode hvor «Begbie» og «Renton» treffer «Begbie»s far på en jernbanestasjon i Edinburg hvor han tilsynelatende «bare ser på togene», og hvor de går. Filmens tittel henspiller muligens i overført betydning på de forskjellige karakterenes mer eller mindre fatale skjebner som man etterhvert får innblikk i gjennom boka eller filmen.

## Skuespillere
* Ewan McGregor som Mark Renton
* Ewen Bremner som Daniel "Spud" Murphy
* Jonny Lee Miller som Simon Williamson
* Robert Carlyle som Francis "Franco" Begbie
* Kevin McKidd som Thomas Mackenzie
* Kelly Macdonald som Diane Coulston
* Peter Mullan som Swanney.
* Fiona Bell som Diane's mor.
* Susan Vidler as Allison
* Eileen Nicholas som Mrs Renton
* James Cosmo som Mr. Renton
* Shirley Henderson som Gail Houston
* Stuart McQuarrie som Gav Temperley.
* Irvine Welsh som Mikey Forrester
* Kevin Allen som Andreas
* Keith Allen som the Dealer
* Dale Winton som gameshow-vert.

## Referanser
 

## Eksterne lenker
* 
*